**Позадина**

Здружението ХЕРА – Асоцијација за здравствена едукација и истражување преку проектот „Отвораме можности“ финансиски поддржан од страна на Европската унија има за цел да ги поддржи локалните самоуправи и граѓанското општество во решавањето на потребите на ромската заедница и нејзино интегрирање во општеството на еднакви основи. На поконкретно ниво, целта е да се зголеми вклученоста и влијанието на граѓанското општество и Ром(к)ите во креирањето на локалните политики со цел да влијаат врз клучните реформи во понатамошна поддршка на заедницата. Ова ќе се постигне со градење на капацитетите за застапување на Ром(к)ите и граѓанските организации, воспоставување на меѓусекторска мрежа, учество во развојот на политиките и донесувањето на одлуки, вклучување на бизнис заедницата и промоција на партнерски дијалог меѓу сите засегнати страни.

Со акцијата ќе се подобрат капацитетите за застапување на ГО и ромската заедница во спроведување на политиките за социјални претпријатија на локално и владино ниво, ќе се поттикне партнерство помеѓу граѓанските организации, Град Скопје и бизнис заедницата во спроведување на локалните механизми со цел создавање можности за вработување за сиромашните и лица од ранливите заедници. Воедно, се цели кон подобрување на локалните политики на Град Скопје за финансиска стимулација на иницијативите за создавање социјални претпријатија, во интерес на младите и жените од ромската заедница.

Влијание на проектот:

- Граѓанските организации застапуваат и го користат своето знаење и искуство за развој на локални политики за социјални и економски активности што се однесуваат на потребите на ромската заедница со цел нивно вработување.

- Формирана е повеќесекторска работна група за социјални претпријатија и општествена одговорност.

- Локалните власти ги усвоија политиките за да им се овозможи на граѓанските организации да преземат активности за вклучување на Ром(к)ите на пазарот на трудот.

- Обезбедена е локална поддршка на граѓанските организации со цел создавање различни можности за Ром(к)ите вклучувајќи и модели на социјални претпријатија, на транспарентен, одговорен, фер и недискриминирачки начин.

- Локалните донесувачи на одлуки и граѓанските организации јавно ги промовираат политиките и практиките за справување со потребите на Ром(к)ите.

**Цел**

Call to action: Невработените Ром(к)и да стапат во контакт со општините и граѓанските организации за да се информираат за можностите за вклучување во програми за обука, квалификација и вработување во рамки на социјалните претпријатија; Граѓанските организации да се вклучат во мрежата на граѓански организации поддржана од ХЕРА и локалната самоуправа за да ги разменат своите знаења и искуства од воспоставувањето и управувањето со социјалното претпријатие; Локалните самоуправи во соработка со бизнис заедницата да спроведуваат активности за поддршка на иновативните идеи за социјален бизнис предложени од страна на граѓанските организации со што ќе ја поддржат инклузијата на ранливите групи во општеството, а воедно компаниите ќе ја остварат својата општествена одговорност.

**Целна група**

* Ромската заедница, невработени Ром(к)и
* Граѓанските организации коишто работат на застапување и социјална инклузија
* Локалните самоуправи
* Бизнис заедницата
* Општата популација

**Очекувани продукти и технички карактеристики**

Операторот во понудата треба да обезбеди сценарио и главна порака за видео спотот.

Продуктите кои ќе треба да бидат испорачани се следните:

* Видео во траење од 5 минути
* Кратка верзија на видеото во траење од максимум 45 секунди

**Пристап**

Главната цел е на едноставен и објективен начин:

- да се претстават позитивните искуства на жените кои поминале низ процесот на зајакнување – обуки, тестирање и сертифицирање во рамки на новоформираните социјални претпријатија, благодарение на коишто се подготвени да се вклучат на пазарот на труд,

- да се информираат претставниците на ромската заедница за можностите и придобивките за вклучување во програми за обука, стекнување на квалификација и вработување во рамки на социјално претпријатие,

- да се мотивираат невработените млади и жени Ромки да учествуваат во програми за обука организирани од граѓанските организации, социјалните претпријатија и други институции и компании,

- граѓанските организации да се информираат за предизвиците и придобивките од вклучување во социјалното претприемништво,

- граѓанските организации да се мотивираат да отворат социјални претпријатија

- локалната самоуправа и бизнис заедницата да воспостават редовни механизми за спроведување активности за соработка со и поддршка на постојните и идните социјални претприемачи

- да се подигне јавната свест за придобивките и можностите што ги нуди концептот на социјалното претприемништво.

**Дополнителни информации**

Во рамките на проектот се спроведува кампања за вработување на лица од маргинализираните заедници преку промоција на социјалното претприемништво. Кампањата опфаќа промоција на соработката помеѓу граѓанските организации, бизнис секторот и локалната самоуправа во областа на социјалното претприемништво како алатка за инклузија на лицата од маргинализираните заедници, со акцент на Ром(к)и, и тоа преку користење на социјалните медиуми и организирање на два јавни настани за промоција на социјалните претпријатија во земјата: Форум на социјални претприемачи и Национална конференција за социјално претприемништво и политики за социјални претпријатија. Видеото треба да ја следи кампањата за вработување лица од маргинализираните заедници преку промоција на социјалното претприемништво и на јасен и едноставен начин да ги пренесе пораките. На располагање се и две истражувања кои одат во насока на создавање на поволен еко-систем за развој на социјалното претприемништво во земјата. Истражувањата содржат и препораки кои може да бидат искористени во прилог на ова видео и можат да се најдат на веб страната на Хера на следниот линк: <https://hera.org.mk/komparativna-studija-i-analiza-na-troshoczi-i-prodbivki-za-osnovane-resursen-czentar-za-razvoj-na-soczijalni-pretprijatija-vo-grad-skopje/>. Се очекува видеото да има хуман аспект.